Ceza de'l Spirito Santo

Ła cieza de'l Spirito Santo ła ze un edifisio łerigiozo de ła sità de Venesia

 Storia 
So l'area de ła Cieza che ła se cata ancùo inte'l 1483 A ze stà fondà el monastièr de łe mùneghe agostiniane de'l Spirito Santo, co zontada na Cieza interna che no ła ze danansi el canal de ła Zueca.

Insìn da'l prinsìpio el monistièr el s'a desferensià par scandałi łigà a ła condóta de łe mùneghe, documentài sia da ati de plàsido che da Giuseppe Tassini in Curiosità Veneziane.

Inte i primi deseni de'l 1500, co ła Fondamenta de łe Zàtare ła vien sistemà so'l Canal de ła Zueca, anca el monastièr el vien restruturà par intiero: ła vecia Cieza ła ze stada butadà zó par łasarghe spasio a'l giostro e inte'l 1506 A se ga tacà costruìr l'atual edifisio, co ła fasada referìa so'l canal. Inte'l steso momento, in banda de ła Cieza e separada da 'st'altra da ła całe de'l Monastero, A ze stà fabregà anca l'edifisio de ła Scòła de'l Spirito Santo, senpre co fasada sol canal.

Ła Cieza ancùo ła ze sucursal de ła Cieza dei Gezuati, faséndoghe parte de ła só parochia. Rare volte ła vien uzà par sarimonie cofà par ezenpio comemorasion par i defunti o spozałisi so rechiesta de ła famegia.

 Descrision 
Ła fasada ła prezenta na strutura co poca proporsion. El portal e łe do fenestre de łado a tìnpano łogàe al pian teren łe mostra un prozeto inisial a l'aparénsa de anpio respiro, mentre el segondo órdene de fenestroni e ła strutura de'l coverto łe ga proporsion desizamente reduzeste e łe rezulte asàe manco curàe inte łe refinidure, ofrìndo cusì l'inpresion de un prozeto reałizà in do tenpi o finìo in presa o co gran antìsipo respeto a come che'l ze stà previsto.

Ła strutura ła trova drento, che ła ze un mucio spogia, ła ze a navada ùnjoła e i altari, che i resałe a'l XVII sècoło, i ze tacài a łe paréde. L'altèr mazor el ze decorà so i ładi e da na cùbia de cołone che ła segue el schema tìpego de'l baroco. L'architetura ła vien conpletada da alguni depinti barochi.

Ła parte a l'interno de ła fasada ła ze ocupada scuazi par intiero da'l monumento funeral de ła famegia Paruta, de'l cuało un esponente, un serto Paolo, stòrego de profesion, el ze sepełìo drento ła cieza. 

 Bibliografia 
 Umberto Franzoi, Dina Di Stefano, Le chiese di Venezia, Alfieri editore, Venezia, 1976

 Altri progeti 

Spirito Santo
Spirito Santo